**Lad os skabe mere ligeværd med mere tilgængelighed**

*Det hører til et frit og selvstændigt liv at kunne tage i skoven, vælge egen læge og have adgang til kommunens bygninger. Det skal vi i samarbejde med det nye Teknik- og miljøudvalg arbejde for i de næste år.*

Kære (navne på udvalgsmedlemmer. For- og efternavn)

Indledningsvis vil vi i DH-(afdelingsnavn) ønske tillykke med det veloverståede kommunalvalg, pladsen i byrådet og i Teknik- og Miljøudvalget ikke mindst.

Vi glæder os til, at vi i fællesskab skal opnå gode resultater på tilgængelighedsområdet for personer med handicap. Der er stadig masser af arbejde foran os, hvis vi skal lykkes.

I Danmark er vi over 500.000 personer med et handicap. Endnu flere har et familiemedlem, en nabo, kollega eller god ven med et synlig eller usynligt handicap. Så handicapsagen berører langt de fleste. Også mange her i kommunen.

For at leve et så frit, ligeværdigt og selvstændigt liv som muligt med handicap i kommunen, er tilgængelighed afgørende, hvis du fx er blind, kørestolsbruger, døv eller har en hjerneskade.

God tilgængelighed gør nemlig handicap mindre!

Desværre kniber det med tilgængeligheden i kommunen. Derfor foreslår vi, at der ses på tre tiltag:

* Opret en lokal tilgængelighedspulje.
* Ansæt en tilgængelighedsrådgiver
* En guide til tilgængelig naturen

40 procent af sundhedsbehandlere, tandlæger, kiropraktorer og psykologer har ikke handicapvenlig adgang i Danmark, viser en DH-optælling. Det betyder, at personer med handicap i flere tilfælde ikke selv kan vælge sted og behandler. Det problem har vi også her i kommunen.

En lokal tilgængelighedspulje kan hjælpe på det problem. Her kan der søges penge, så der kan etableres en rampe, bedre skiltning eller bredere døre, så alle har adgang.

Ofte kan denne slags problemer undgås. Med en tilgængelighedsrådgiver ansat kan tilgængelighed og universelt design nemlig tænkes ind i byggesager fra starten af.

Vi skal også huske, at tilgængelighed handler om andet end bygninger. Fx er det også vigtigt i naturen, at der er lige adgang.

I dag kan det fx være svært at komme i skoven, hvis man har et fysisk handicap eller finde rundt, hvis man har et kognitivt handicap. Men mange steder findes de tilgængelige naturoplevelser, mange kender dem bare ikke. Men man kan få hjælp via den lokale naturvejleder. På den måde bliver naturen også for alle.

Vi glæder os til de kommende fire års arbejde.

Sammen kan vi gøre handicap mindre!

De bedste hilsner

DH-(afdelingsnavn)